1. **E preparashon:**
   * **E Sabat (Eksodo 35:1-3)**
     + Despues di a haña un mirada chikitu di Dios Su gloria, Moisés a transportá na e pueblo “ loke Señor a ordená((komandá) ” (Eks. 35:1, 4). E instrukshonnan aki a inkluí nan relashon ku Dios den tempu ( e Sabat) i den espasio ( e Tabernakel).
     + Dios a pone e Sabat na banda komo un tempu speshal pa nos gosa(desfrutá) di Su kompania na Kreashon su mes (Gen. 2:1-3; Eks. 20:11), i El a rekòrdá Israel di esaki djis un ratu promé di a proklamá e Dies Mandamentunan (Eks. 16:22-29).
     + E Sabat ta rekòrdá nos ku Dios ta nos Kreador i Redentor (Deut. 5:15), i ta hiba nos na e tempu di futuro ora ku nos lo por gosa Su kompania pa eternidat (Is. 66:22-23).
   * **E Ofrenda Boluntario (Eksodo 35:4-36:7)**
     + Tabatin dos manera pa kontribuí na e trabou di e Tabernakel: regalá(kontribuí) materialnan i traha trabou.
     + Adishonal, e trabou di esnan ku ta spen, kosedónan i sneirunan(sastrenan), karpinténan, kòrtadónan, hoyeronan, etc. tabatin mester di nan.
     + Kada un tabata asina dispuesto pa yuda ku Bezaleel, Aholiab, i e otro obreronan a pidi Moisés pa stòp e pueblo di trese ofrendanan (Eks. 36:3-7).
     + Pa logra(kompletá) e trabou aki, e Spiritu Santu a dota tur e trahadónan envolví ku donnan(talentonan) (Eks. 35:30–36:2).Di e mesun manera, E ta sigui duna e donnan nesesario na tur kende ta kolaborá den Dios Su trabou.
2. **E Tabernakel:**
   * **E Konstrukshon (Eksodo 36:8-39:43)**
     + Ki elementonan tabata nesesario pa e Tabernakel di Reunion pa kumpli ku su funkshonnan?
       - E Tabernakel (Lugá Santu i Santísimo); E arka di oro; E mesa di panE kandelá; E altar di sensia; E altar di ofrenda kimá; E labamano di bròns; E plenchi; E efòd; E pechero; E sobrá di e pañanan.
     + Una bes trahá, e Santuario ( e Tabernakel i e patio) tabata kas pa dos servisio distinto: esun diario i esun annual. Nan varios seremonianan, tumá huntu, ta siña nos ku:
       - Dios ta odia pika.
       - Dios ta salba e pekador.
       - Dios lo destruí e malbado.
       - Dios ta sigurá di un futuro glorioso.
     + Dor di e servisio diario, Dios a mustra e kaminda den kual E ta pordoná, dor di grasia, e pekador: ku e morto di un animal inosente, “ e Lamchi di Dios kende ta kita e piká di e mundu ”. (Juan. 1:29).
     + Ku e servisio annual ( e Dia di Ekspiashon), Dios a mustra kon E lo kaba ku(kita) piká for di e universo, mustrando e solushon final na e problema di maldat (Salmo. 73:17).
     + E Santuario tabata tambe e lugá pa adorá Dios, alab’E i ekspresá gratitut na djE.
   * **E Dedikashon (Eksodo 40:1-38)**
     + E buki di Eksodo ta kaba ku e dedikashon di e Santuario i esaki su saserdotenan. E protagonista di e kapítulo aki ta indudabelmente Dios, Kende ta yena tur kos ku Su presensia glorioso (Eks. 40:34). E Presensia aki a sigui kompaña e Tabernakel den e nubia i den e Shekinah ( e manifestashon di gloria divino entre e kerubin di e arka).).
     + Despues di lunanan di trabou, e santuario a wòrdu konstruí riba e promé dia di e promé luna di e di dos aña despues di nan salida for di Egipto (Eks. 40:2, 17). Tur kos a wòrdu areglá na òrdu (arka, kòrtina(velo), mesa, lampinan, altar di oro, altar di bròns, labamano), i konsagrá (Eks. 40:9).. 40:9).
     + Finalmente, Aaron i su yiunan hòmber tabata bistí den nan pañanan di saserdote, i ungí pa nan mishon (Eks.. 40:12-15).
3. **Otro Tabernakelnan:**
   * **Hesus i e Jerusalèm Nobo.**
     + Juan 1:14 literalmente ta bisa ku Hesus a bira karni i “ a biba” ( tabata un tabernakel) meimei di nos. Ku Su inkarnashon, Hesus, e Dios etèrno, a kumpli ku Su deseo pa biba físikamente meimei di nos. El a bira Emanuel, Dios ku nos (Mat. 1:23).
     + Dor di e Spiritu Santu, Dios ta sigui biba ku nos awe (Mat. 18:20; 1Kor. 3:16).
     + Pero e dia pronto lo bini ora ku nos lo ta kapas pa para kara-kara ku nos Dios, i biba kunE, den e Tabernakel real ku E mes a prepará pa nos: e Jerusalèm Nobo (Rev. 21:3).